Andres Manuel López Obrador , forseti Mexíkó , hefur lagt mikla áherslu á það að selja glæsilega forsetaflugvél landsins til marks um það að honum sé alvara að skera niður óþarfa útgjöld ríkisins . Gallinn er hins vegar sá að enginn vill kaupa flugvélina , og því hefur forsetinn sett fram ýmsar frumlegar tillögur um hvernig losna megi við útgjöld tengd flugvélinni . Um er að ræða Boeing Dreamliner vél sem forveri hans í starfi , Enrique Peña Nieto , keypti , mikið lúxusfarartæki . Búið er að breyta henni þannig að flugvélin taki aðeins 80 farþega og í henni má finna forsetasvítu og einkabaðherbergi . Safnar bæði ryki og skuldum Flugvélin varð táknmynd kosningabaráttu López Obrador sem meðal annars beindist gegn embættismönnum og kjörnum fulltrúum sem hann sagði hafa misnotað stöðu sína til þess að lifa hátt á sama tíma og fjölmargir Mexíkóar eiga erfitt með að láta enda ná saman . Vélin hefur verið geymd í Bandaríkjunum í um eitt ár þar sem hún hefur verið á sölu . Þar hefur hún safnað bæði ryki og skuldum en alls hefur mexíkóska ríkið þurft að greiða 1,5 milljónir dollara , tæplega 200 milljónir króna í viðhaldskostnað undanfarið ár . Yfirvöld í Mexíkó hafa viljað fá 130 milljónir dollara , um 16 milljarða króna , fyrir vélina . Það er aðeins rétt rúmlega helmingur upphæðarinnar sem vélin var keypt á , árið 2012 . Hingað til hefur enginn fest kaup á henni , þrátt fyrir að nokkrir hafi sýnt áhuga . Engum hefur þó tekist að fjármagna kaupin . Býðst til að taka lyf og sjúkrabíla upp í flugvélina Forsetinn hafði vonast til þess að geta notað fjármunina sem hann vildi fá fyrir flugvélina til þess að fjármagna verkefni til þess að berjast gegn fátækt í Mexíkó . Í frétt AP segir hins vegar að nú snúist salan aðeins um að losa flugvélina úr bókum mexíkóska ríkisins , sem þarf að greiða afborganir af vélinni . Andres Manuel López Obrador er forseti Mexíkó og hér má sjá hann faðma stuðningsmann hans . Vísir / Getty , Því hefur Lópéz Obrador boðið áhugasömum ýmsar útfærslur á kaupum á vélinni . Þannig hefur hann boðist til þess að taka lyf , sjúkrabíla og röntgentæki upp í flugvélina , að selja hana fyrirtæki sem hafi áhuga að nota vélina í lúxusferðir eða einfaldlega að hægt verði að leigja flugvélina á sérstöku tímagjaldi . Forsetinn virðist ekki vera hrifinn af því að embættismenn hans nýti sér farartæki á borð við forsetavélina en alls hefur hann sett 39 þyrlur og 33 einkaþotur og aðrar þotur sem ríkið á uppboð . Vonast hann til þess að safna einum milljarði dollara , um 120 milljörðum króna , með því framtaki . Morðtíðni í Mexíkó hefur náð nýjum hæðum undanfarin tvö ár .